હુ પહેલાં પણ લખી ચૂક્યો છું કે રાહુલ ગાંધીને સત્તાની થોડી પણ ચાહત નથી કારણ કે તે તેનાથી દૂર રહેવા માંગે છે. જે વ્યક્તિને સત્તા અને તેનાથી મળનારી તાકાતને હંમેશા પોતાની આસપાસ જોઇ હોય તેને સત્તાની શું ચાહત હોઇ શકે. દિગ્વિજય સિંહે સંકેત આપ્યા છે કે તે આગામી લોકસભાની ચૂંટણીમાં કોંગ્રેસ રાહુલ ગાંધીને વડાપ્રધાન પદના ઉમેદવાર જાહેર કરશે નહી. દિગ્વિજય સિંહ ભલે વધુ ન કહેતાં હોય પરંતુ તે જાણતા હતા કે આગળ શું મુશ્કેલીઓ આવવાની છે.